Ianis Hagi a fost testat pozitiv pentru Covid-19. Anunțul făcut de FRF.
Ianis Hagi a fost testat pozitiv pentru Covid-19. Ianis Hagi a acuzat marți ușoare dureri de cap în cantonamentul naționalei de la Skopje. Tricolorul a intrat imediat în izolare.
Ianis Hagi a fost testat marți pozitiv pentru Covid-19, în cantonamentul naționalei de la Skopje, a anunțat Federația Română de Fotbal (FRF).Conform FRF, Ianis Hagi a acuzat marți ușoare dureri de cap în cantonamentul naționalei de la Skopje. Acesta a efectuat un test rapid sub coordonarea staff-ului medical al naționalei, iar rezultatul este pozitiv.Tricolorul a intrat imediat în izolare. FRF precizează că, până marți, Ianis Hagi efectuase 5 teste Covid, toate cu rezultat negativ.De asemenea, au fost testați și colegii de masă ai lui Hagi, Răzvan Marin, Alexandru Cicâldău și Dragoș Nedelcu, care nu prezentau simptome. Rezultatul este negativ pentru toți trei."Cu toate acestea, cei trei nu vor putea participa la antrenamentul oficial din această seară, potrivit normelor din Macedonia de Nord fiind necesar într-o astfel de situație un rezultat negativ la o testare PCR. Astfel, ei au efectuat și o testare PCR, rezultatul urmând să sosească până la ora jocului“, a mai anunțat Federația.România va juca miercuri cu Macedonia de Nord, de la ora 21.45, pe Tose Proeski Arena din Skopje.